**Ostoros Községi Önkormányzat Képviselő-testületének**

**16/2015. (XI. 28.) önkormányzati rendelete**

**a talajterhelési díjról**

Ostoros Községi Önkormányzat Képviselő-testülete a környezetterhelési díjról szóló 2003. évi LXXXIX. törvény 21/A. § (2) bekezdésében és 26. § (4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdésében meghatározott feladatkörében eljárva a következőket rendeli el:

**A rendelet hatálya**

1. **§**

A rendelet hatálya Ostoros Községi Önkormányzat közigazgatási területén a helyi vízgazdálkodási hatósági engedélyezés hatálya alá tartozó szennyvízelhelyezést, ideértve az egyedi zárt szennyvíztárolót alkalmazókra terjed ki, akik a műszakilag rendelkezésre álló közcsatornára nem kötöttek rá (a továbbiakban: kibocsátó).

**Adatszolgáltatási és eljárási szabályok**

1. **§**
2. Közszolgáltató a tárgyévet követő év január 31. napjáig a Ktdt. 21/A. § (3) bekezdése szerinti adatszolgáltatást biztosítja a települési önkormányzat számára

a) a kibocsátók köréről,

b) a tárgyévi vízfogyasztásáról,

c) korrigálva a locsolási kedvezmény mennyiségével,

d) valamint az ivóvízvezeték meghibásodása következtében elszivárgott vízmennyiséggel.

1. Ostoros Községi Önkormányzat Jegyzője, mint önkormányzati adóhatóság (a továbbiakban: önkormányzati adóhatóság) a közszolgáltató által rendelkezésére bocsátott, talajterhelési díj megállapításához szükséges adatokról tárgyévet követő év február 28-ig tájékoztatja a kibocsátót.
2. **§**
3. A talajterhelési díj megállapítási, bevallási és fizetési kötelezettség a környezetterhelési díjról szóló 2003. évi LXXXIX. törvény (továbbiakban: Ktdt.) 11. §-ában meghatározott kibocsátót terheli.
4. Kibocsátó a talajterhelési díjfizetési kötelezettségéről évente, a tárgyévet követő év március 31. napjáig az önkormányzat által rendszeresített formanyomtatványon tesz bevallást. Ha a kibocsátó több ingatlannal vagy telephellyel rendelkezik, bevallásában az adatokat ingatlanonként, telephelyenként kell feltüntetnie.
5. A talajterhelési díj bevallásának és megfizetésének kötelezettsége a tényleges kibocsátót terheli abban az esetben is, ha a víz-fogyasztásmérő nem az ő nevén van. Több tényleges kibocsátó esetén a talajterhelési díjat a vízdíjfizetés arányában kell megfizetni.
6. A talajterhelési díjat a tárgyévet követő év március 31. napjáig egy összegben az Ostoros Községi Önkormányzat 11739009-15378022-03920000 számú beszedési számlájára kell készpénz átutalási megbízással vagy átutalással teljesíteni.
7. Az adóhatóság a talajterhelési díj megállapításával összefüggő személyes adatokat a kibocsátó azonosítására, a bevallások ellenőrzésére használhatja fel.
8. A talajterhelési díj fizetésére kötelezett kibocsátókról, valamint a talajterhelési díj fizetésére vonatkozó díjkedvezményben részesülő személyekről az önkormányzati adóhatóság nyilvántartást vezet.

**Talajterhelési díj megállapítása**

1. **§**
2. A talajterhelési díj összegét a Ktdt. 12. § (2) bekezdése szerint megállapított díjalap, 12. § (3) bekezdésében meghatározott egységdíj és a törvény 3. mellékletében meghatározott területérzékenységi szorzó – amely Ostoros közigazgatási területén egységesen 3 – szorzata határozza meg.
3. Nem terheli díjfizetési kötelezettség azt a kibocsátót, aki a Ktdt. 13. § (2) bekezdésében meghatározott feltételeknek megfelel.
4. A talajterhelési díj alapja a Ktdt. 14. §-ában meghatározott, számlákkal igazolt mennyiséggel csökkenthető.

**Díjkedvezmények**

1. **§**

(1) A jegyző a talajterhelési díj megfizetésére 50 %-os díjkedvezményt állapít meg az alábbi feltételek fennállásakor:

* 1. kibocsátó tárgyévi bevallási kötelezettségének az előírt határidőn belül eleget tett és nyilatkozik, hogy egy éven belül a műszakilag rendelkezésre álló szennyvízcsatorna-hálózatra ráköt. Amennyiben 1 éven belül a rákötést nem igazolja, a díjkedvezmény pótlékaival együtt behajthatóvá válik.

(2) A jegyző a kibocsátó kérelmére tárgyévi megfizetéssel, maximum 6 havi időtartamra részletfizetést engedélyezhet, amennyiben a talajterhelési díj éves összege a 10.000.-Ft-ot meghaladja.

(3) Mentesül a talajterhelési díj fizetési kötelezettség alól az a felhasználó, aki érvényes építési engedéllyel rendelkezik, de a használatbavételi engedélyt még nem szerezte meg és az ingatlant életvitelszerűen nem lakja.

**Záró rendelkezés**

1. **§**

E rendelet 2016. január 1. napján lép hatályba. Hatálybalépésével egyidejűleg a többször módosított talajterhelési díjról szóló 19/2004. (VI. 28.) önkormányzati rendelet hatályát veszti.

**Böjt László Vasas Ágostonné**

**alpolgármester jegyző**

**A rendelet elfogadásra került: 2015. november 30.**

**A rendelet kihirdetésre került: 2015. december 1.**

**Vasas Ágostonné**

**jegyző**